Diari Oficial de la Generalitat Valenciana


Sumari del DOGV 4694, del 18-02-2004 (2004/1255)

ACORD de 5 de novembre de 2003, de la Comissió Territorial d'Urbanisme de València, relatiu al pla de reforma interior El Barranquet de La Pobla de Vallbona.
-------------------------------------------------------------------------------------------------------------------------------------------------------------

### Dades del document

Número de DOGV
:   4694

Data del DOGV
:   18-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1255


Data del document
:   05-11-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pobla de Vallbona, la
    * pla d'urbanisme

ACORD de 5 de novembre de 2003, de la Comissió Territorial d'Urbanisme de València, relatiu al pla de reforma interior El Barranquet de La Pobla de Vallbona. [2004/S1255]
  
Vist l'expedient remés per l'Ajuntament de La Pobla de Vallbona referit al pla de reforma interior amb delimitació d'unitat d'execució El Barranquet dins de l'àrea 9 del sòl urbà segons classificació del pla general d'ordenació urbana de la població, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant acord de la Comissió Municipal de Govern de data 12 de novembre de 2002.
  
El període d'exposició publica va ser notificat mitjançant anunci en el Diari Oficial de la Generalitat Valenciana de data 30 de gener de 2003, com també en el diari Las Provincias de data 31 de gener de 2003. En el citat període es va presentar una única al·legació formulada pel Miguel Ciurana Cervera que s'estima incloent la seua parcel·la com a edificable privada estant inicialment com a viari de xarxa secundària.
  
L'aprovació provisional es produeix per acord del Ple de la corporació local en data 13 de març de 2003.
  
Segon. El projecte consta de memòria informativa, memòria justificativa, normes urbanístiques, plànols d'informació i plànols d'ordenació.
  
Tercer. L'objecte del present pla de reforma interior de millora és la millora de l'ordenació detallada que s'establia en el pla general adequant-la a la realitat física existent.
  
En concret es modifiquen un parell de vials i es fan per a vianants a causa de l'orografia abrupta del lloc, s'elimina el vial de separació entre les illes 1 i 2 passant a ser espai lliure tota vegada que no complia cap funció d'accessibilitat necessària i donat el gran desnivell entre els seus punts extrems i finalment s'adeqüen l'amplària dels vials que coincideixen en el seu traçat amb el que indica el pla general a l'existent amb les edificacions i les tanques consolidades sempre que es complisquen unes condicions mínimes de funcionalitat viària.
  
Quart. Durant la tramitació de l'expedient no s'han sol·licitat informes a les administracions sectorials.
  
Cinqué. La Pobla de Vallbona compta amb el pla general aprovat definitivament per la Comissió Territorial d'Urbanisme en data 31 de gener de 1995.
  
Sisé. La Comissió Informativa de la Comissió Territorial d'Urbanisme de València, en sessió celebrada el 31 d'octubre de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 45,46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. La documentació està completa, a l'efecte del compliment del que preceptuen els articles 27 i 28 de la Llei Reguladora de l'Activitat Urbanística.
  
Tercer. En el pla de reforma interior es delimita una unitat d'execució que compta amb els següents números:
  
UE El Barranquet Dades
  
Sup. Total (m²) 74.540,40
  
Índex d'edificabilitat bruta (IEB) ?m²t/m²s- 0,25
  
Xarxa viària (RV+AV) ?m²s- 18.606,17
  
Zona verda computable-m²s- 2.236,48
  
Zona verda no computable-m²s- 1.288,58
  
Aquesta unitat coincideix amb l'àrea de repartiment.
  
D'altra banda s'ha de comprovar el manteniment de la proporcionalitat de les dotacions públiques respecte a l'aprofitament segons l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística com també el compliment de l'article 17 de l'annex del Reglament de planejament de la Comunitat Valenciana.
  
Per a açò s'inclou el següent quadre:
  
 Scomputable Sostre TOTAL SD Dot/
  
 edif. (m²t) (m²s) 100m²t
  
Segons PGOU 75.296,48 18.824,12 20.643,69 109,67
  
Proposta 74.540,40 18.824,12 22.133,23 117,58
  
Percentatge de variació (%) 7,22
  
A la vista de l'anterior s'aprecia la millora en la proporció mencionada respecte del que estableix el Pla General d'Ordenació Urbana.
  
Quart. Des del punt de vista de l'ordenació estructural no es modifiquen els paràmetres urbanístics de la zona - edificabilitat, tipologia i densitat d'habitatges per ha- exclusivament s'incideix en la connexió de l'àmbit viari del sector a la rotonda existent al nord del sector II-2 sobre el camí de l'Argila la qual es realitza en el punt previst en el Pla General d'Ordenació Urbana i es millora la solució proposada des de dit pla.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.a), del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió celebrada el 5 de novembre de 2003, acorda: aprovar definitivament el pla de reforma interior amb delimitació d'unitat d'execució de l'àrea 9 de sòl urbà denominada El Barranquet del municipi de La Pobla de Vallbona.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la seua publicació.
  
Tot això sense perjudici que es puga exercir qualsevol altre recurs o acció que estime oportú.